ลักษณะการประกอบธุรกิจ

1.  ประวัติความเป็นมาในระยะเวลา 5 ปี

17 กันยายน 2547 บริษัทได้เข้าจดทะเบียนเป็นหลักทรัพย์ในตลาดหลักทรัพย์แห่งประเทศไทย
ภายใต้ชื่อ บริษัท ดี อี แคปปิตอล จํากัด (มหาชน) โดยใช้ชื่อย่อหลักทรัพย์ “DE” และเมื่อวันที่ 21
กุมภาพันธ์ 2550 บริษัท ไมด้า แอสเซ็ท จำกัด (มหาชน) (MIDA)
ได้เข้ามาเป็นผู้ถือหุ้นใหญ่ในสัดส่วนร้อยละ 12.95 และเข้ามาบริหาร
ได้มีนโยบายหยุดการให้สินเชื่อเช่าซื้อเครื่องใช้ไฟฟ้า และรถรับจ้างสาธารณะ
เนื่องจากพิจารณาแล้วไม่คุ้มค่าใช้จ่ายในการดำเนินการ
บริษัทจะติดตามเก็บเงินจากพอร์ตลูกหนี้เดิมเท่านั้น โดยอาศัยความร่วมมือระหว่างเครือข่ายของ
MIDA
ซึ่งทำให้บริษัทมีเงินสดเหลือและสามารถนำไปลงทุนในธุรกิจที่เห็นว่ามีศักยภาพในการลงทุนเพื่อจะพัฒนาเป็นธุรกิจหลักของบริษัทต่อไป

22 มีนาคม 2550 บริษัทได้ลงทุนในบริษัท เจ.อาร์.ดีล จำกัด ต่อมาเปลี่ยนชื่อเป็น บริษัท อควา
คอร์เปอเรชั่น จำกัด (มหาชน) และเมื่อวันที่ 4 มกราคม 2555 เปลี่ยนชื่อเป็น บริษัท อควา แอด
จำกัด (มหาชน)) (AQUA AD) ในสัดส่วนการลงทุนร้อยละ 50 ของทุนจดทะเบียน 300 ล้านบาท
โดยการซื้อหุ้นสามัญเพิ่มทุนของ AQUA AD จำนวน 1.5 ล้านหุ้น ราคาหุ้นละ 100 บาท
มูลค่าเงินลงทุน 150 ล้านบาท ซึ่ง AQUA AD ประกอบธุรกิจให้บริการเช่าพื้นที่ติดตั้งป้ายโฆษณา
จัดหาพื้นที่, รับจ้างผลิตและติดตั้งงานโฆษณาประเภทต่าง ๆ โดยเน้นสื่อโฆษณาภายนอกที่อยู่อาศัย
และสื่อโฆษณาที่ทำรายได้หลักให้กับ AQUA AD คือสื่อโฆษณาประเภทบิลบอร์ด (Billboard)
และสัดส่วนการลงทุนลดลงเหลือร้อยละ 44.24 สืบเนื่องจากการเพิ่มทุนจาก 300 ล้านบาทเป็น
316 ล้านบาท และเป็น 339.2 ล้านบาท (ตามลำดับ)
ทั้งนี้บริษัทได้สละสิทธิเนื่องจากเป็นการเพิ่มทุนให้กับเจ้าของกรรมสิทธิโครงป้ายโฆษณาที่ AQUA AD
ต้องการซื้อเข้าเป็นสินทรัพย์ของ AQUA AD

8 กุมภาพันธ์ 2551 บริษัทลงทุนในบริษัท ไอ เอ็ม ซี ซี คอร์ป จำกัด (มหาชน) (ชื่อเดิม บริษัท
ไอ เอ็ม ซี ซี จำกัด) (IMCC)
ซึ่งประกอบธุรกิจหลักในการนำเข้าและจำหน่ายรถไฟฟ้าเอนกประสงค์ รถจักรยานยนต์สี่ล้อ (เอทีวี)
อะไหล่และอื่นๆ มูลค่า 37.50 ล้านบาท คิดเป็นจำนวนหุ้น 15 ล้านหุ้น หรือสัดส่วนร้อยละ 4.03
ของทุนจดทะเบียน 372.32 ล้านบาท ซึ่งแบ่งเป็นหุ้นสามัญ 372.32 ล้านหุ้น มูลค่าที่ตราไว้หุ้นละ
1.00 บาท ในไตรมาสที่ 2/2555
บริษัทพิจารณาตั้งค่าเผื่อจากการด้อยค่าเงินลงทุนดังกล่าวทั้งจำนวน เนื่องจากบริษัทประเมินว่า
เงินลงทุนดังกล่าวไม่อาจก่อให้เกิดประโยชน์เชิงเศรษฐกิจใดๆ แก่บริษัทในอนาคต

10 มิถุนายน 2551 ที่ประชุมวิสามัญผู้ถือหุ้นครั้งที่ 1/2551
ได้มีมติอนุมัติให้บริษัทได้เปลี่ยนชื่อจากเดิม “บริษัท ดี อี แคปปตอล จํากัด (มหาชน)” เป็น
“บริษัท ซันไชน์ คอร์เปอเรชั่น จำกัด (มหาชน)” โดยใช้ชื่อย่อ “SSE”
และเปลี่ยนแปลงมูลค่าหุ้นที่ตราไว้จากเดิมหุ้นละ 1.00 บาท เป็นหุ้นละ 0.10 บาท
ส่งผลให้จำนวนหุ้นสามัญของบริษัทเพิ่มขึ้นจาก 792 ล้านหุ้น เป็น 7,920 ล้านหุ้น
และได้จดทะเบียนเมื่อวันที่ 12 มิถุนายน 2551

27 มิถุนายน 2552 ที่ประชุมสามัญผู้ถือหุ้น ประจำปี 2552
ได้มีมติอนุมัติให้เปลี่ยนแปลงมูลค่าหุ้นที่ตราไว้จากเดิมหุ้นละ 0.10 บาท เป็นหุ้นละ 1.00 บาท
ส่งผลให้จำนวนหุ้นสามัญลดลงจาก 7,920 ล้านหุ้น เป็น 792 ล้านหุ้น

2 มีนาคม 2553 บริษัทได้ลงทุนในบริษัท ออร่า ดรีม จำกัด (ซึ่งประกอบธุรกิจโรงแรม 209 ห้อง
และเซอร์วิส อพาร์ท เมนท์ 88 ห้อง ในจังหวัดนครปฐม) จำนวน 4.95 ล้านหุ้น ในราคาหุ้นละ
10 บาท ซึ่งบริษัทได้ชำระค่าหุ้นแล้วจำนวน 29.9 ล้านบาท
ยังเหลือส่วนที่ต้องชำระให้เต็มมูลค่าที่ตราไว้อีกจำนวน 19.6 ล้านบาท
ทั้งนี้โครงการดังกล่าวอยู่ระหว่างก่อสร้าง และคาดว่าจะเปิดใช้งานได้ในปี 2558

เมษายน 2553 บริษัทและบริษัทย่อยได้ลงทุนเพื่อซื้อหุ้นสามัญเพิ่มทุนใหม่ของบริษัท ปาร์คกิ้ง
แมนเนจเม้นท์ จำกัด
(ซึ่งประกอบธุรกิจให้บริการจัดการระบบจัดเก็บเงินในที่จอดรถยนต์และจักรยานยนต์
และให้บริการด้านดูแลรักษาความปลอดภัย ในสนามบินสุวรรณภูมิ) จำนวน 700,000 หุ้นๆ ละ 100
บาท รวม 70 ล้านบาท ณ วันที่ 31 ธันวาคม 2555 มีเงินล่วงหน้าค่าหุ้นจองคงเหลือจำนวน 50
ล้านบาท และบริษัทและบริษัทย่อยได้พิจารณาตั้งค่าเผื่อการด้อยค่าเงินลงทุนดังกล่าวทั้งจำนวนแล้ว
เนื่องจากบริษัทประเมินว่า เงินลงทุนดังกล่าวไม่อาจก่อให้เกิดประโยชน์เชิงเศรษฐกิจใดๆ
แก่บริษัทในอนาคต

27 เมษายน 2553 ที่ประชุมสามัญผู้ถือหุ้น ประจำปี 2553
ได้มีมติอนุมัติลดทุนจดทะเบียนของบริษัทลง 118,590,218 บาท หรือจากเดิม 792 ล้านบาท เหลือ
673,409,782 บาท เพื่อให้สอดคล้องกับทุนจดทะเบียนที่ชำระแล้ว

9 สิงหาคม 2553 ที่ประชุมวิสามัญผู้ถือหุ้นครั้งที่ 1/2553 ได้มีมติ

-   อนุมัติให้เปลี่ยนชื่อจากเดิม “บริษัท ซันไชน์ คอร์เปอเรชั่น จำกัด (มหาชน)” เป็น “บริษัท พี
    พลัส พี จำกัด (มหาชน)” โดยใช้ชื่อย่อ “PLUS” และได้จดทะเบียนเมื่อวันที่ 27 สิงหาคม
    2553

-   อนุมัติให้เข้าซื้อหุ้นบริษัท โรงพิมพ์ตะวันออก จำกัด (มหาชน) “EPCO”
    ซึ่งเป็นบริษัทจดทะเบียนในตลาดหลักทรัพย์ ในสัดส่วนไม่เกินร้อยละ 39.75
    ของทุนจดทะเบียนที่ชำระแล้ว หรือไม่เกิน 204.85 ล้านหุ้น ในราคาหุ้นละ 1.94 บาท
    คิดเป็นมูลค่ารวม 397.41 ล้านบาท โดยจะซื้อหุ้นจากผู้ถือหุ้นรายใหญ่ 2 ราย คือ (1) บริษัท
    เอส แพ็ค แอนด์ พริ้นท์ จำกัด (มหาชน) “SPACK” จำนวน 128.54 ล้านหุ้น คิดเป็นมูลค่า
    249.37 ล้านบาท (2) Asia Special Situations MT1 Limited โดย Somers
    (U.K.) Limited จำนวน 76.31 ล้านหุ้น คิดเป็นมูลค่า 148.04 ล้านบาท

  และการเข้าซื้อหุ้นในครั้งนี้ ทำให้บริษัทและบริษัทย่อยถือหุ้นในบริษัทจดทะเบียนเกินร้อยละ 25
  ซึ่งบริษัทและบริษัทย่อยจำเป็นต้องจัดทำคำเสนอซื้อหุ้นทั้งหมดของ EPCO ตามกฎเกณฑ์ของ กลต.
  ทั้งนี้หุ้นทั้งหมดของ EPCO เท่ากับ 474,177,401 หุ้น (ไม่รวมหุ้นซื้อคืนจำนวน 41,232,800
  หุ้น)

8 มีนาคม 2554 ที่ประชุมวิสามัญผู้ถือหุ้นของบริษัท ครั้งที่ 1/2554 ได้มีมติ

-   ให้ออกและจัดสรรใบสำคัญแสดงสิทธิที่จะซื้อหุ้นสามัญของบริษัท รุ่นที่ 2 (PLUS-W2)
    จำนวนไม่เกิน 336,704,891 หน่วย ให้แก่ผู้ถือหุ้นเดิมของบริษัทในอัตราส่วน 2 หุ้นสามัญเดิม
    ต่อใบสำคัญแสดงสิทธิ 1 หน่วย โดยไม่คิดมูลค่า โดยใบสำคัญแสดงสิทธิ 1 หน่วย
    สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.50 บาท
    และมีกำหนดการใช้สิทธิในทุกวันสิ้นเดือนของเดือนมิถุนายน และธันวาคมของแต่ละปี
    ตลอดอายุของใบสำคัญแสดงสิทธิ 3 ปี และวันใช้สิทธิครั้งสุดท้ายคือวันที่ 14 มีนาคม 2557

-   อนุมัติการเพิ่มทุนจดทะเบียนของบริษัทจากเดิมจำนวน 673,409,782 บาท เป็นทุนจดทะเบียน
    1,010,114,673 บาท โดยทำการเพิ่มทุนรวมทั้งสิ้น 336,704,891 บาท
    แบ่งออกเป็นหุ้นสามัญเพิ่มทุนจำนวน 336,704,891 หุ้น มูลค่าหุ้นละ 1 บาท
    และได้จดทะเบียนเมื่อวันที่ 16 มีนาคม 2554

26 เมษายน 2554 ที่ประชุมสามัญผู้ถือหุ้นประจำปี 2554
มีมติอนุมัติเปลี่ยนแปลงจำนวนหุ้นและมูลค่าที่ตราไว้ของบริษัท โดยเพิ่มจำนวนหุ้นจากเดิม
1,010,114,673 หุ้น เป็น 2,020,229,346 หุ้น และเปลี่ยนแปลงมูลค่าที่ตราไว้จากเดิม หุ้นละ
1.00 บาท เป็นหุ้นละ 0.50 บาท โดยใบสำคัญแสดงสิทธิ PLUS-W2
ที่ยังไม่ได้ใช้สิทธิแปลงเป็นหุ้นสามัญรวม 336,693,312 หน่วย
เมื่อมีการเปลี่ยนแปลงจำนวนหุ้นและมูลค่าที่ตราไว้ ส่งผลให้จำนวนใบสำคัญแสดงสิทธิเพิ่มขึ้นเป็น
673,386,624 หน่วย และราคาใช้สิทธิจะเปลี่ยนจากหุ้นละ 1.50 บาท เป็นหุ้นละ 0.75 บาท
โดยที่อัตราการใช้สิทธิยังคงเดิม คือ 1 หน่วยใบสำคัญแสดงสิทธิต่อ 1 หุ้นสามัญ
และได้จดทะเบียนเมื่อวันที่ 3 พฤษภาคม 2554

5 กรกฎาคม 2554 ที่ประชุมวิสามัญผู้ถือหุ้น ครั้งที่ 2/2554 ได้มีมติ

-   อนุมัติให้บริษัทเข้าซื้อหุ้นของบริษัท อควา แอด จำกัด (มหาชน) ที่เหลือจำนวน
    225,513,053 หุ้น มูลค่าที่ตราไว้หุ้นละ 1 บาท โดยการออกหุ้นสามัญใหม่จำนวน
    451,026,106 หุ้น มูลค่าที่ตราไว้หุ้นละ 0.50 บาท มูลค่ายุติธรรม ณ
    วันจดทะเบียนเพิ่มทุนเท่ากับ 0.56 บาทต่อหุ้น บริษัทมีส่วนเกินมูลค่าหุ้นจำนวน 27.1 ล้านบาท
    และส่วนเกินทุนจากการเปลี่ยนแปลงสัดส่วนการลงทุนของกลุ่มบริษัทจำนวน (15.7) ล้านบาท

-   อนุมัติเพิ่มทุนจดทะเบียนของบริษัท จำนวน 225,513,053 บาท หรือจากเดิม
    1,010,114,673 บาท เพิ่มขึ้นเป็น 1,235,627,726 บาท และได้จดทะเบียนเมื่อวันที่ 20
    กรกฎาคม 2554

10 ตุลาคม 2554 ที่ประชุมคณะกรรมการบริษัท ครั้งที่ 8/2554 อนุมัติให้บริษัทเข้าซื้อหุ้นสามัญ
บริษัท โรงพิมพ์ตะวันออก จำกัด (มหาชน) (EPCO) จากบริษัทย่อย 2 บริษัท คือ บริษัท มันตรา
แอสเซ็ท จำกัด จำนวน 32,271,000 หุ้น และบริษัท อควา แอด จำกัด (มหาชน) จำนวน
38,773,000 หุ้น โดยตกลงซื้อหุ้นในราคาหุ้นละ 1.94 บาท คิดเป็นมูลค่าเงินลงทุนทั้งสิ้นจำนวน
137,825,360 บาท เพื่อให้สอดคล้องกับการจัดโครงสร้างธุรกิจและการลงทุนของกลุ่มบริษัท
ซึ่งบริษัทชำระค่าหุ้นที่ซื้อโดยออกตั๋วแลกเงินให้กับบริษัทย่อย

4 มกราคม 2555 บริษัทย่อยได้เปลี่ยนชื่อจากเดิม “บริษัท อควา คอร์เปอเรชั่น จำกัด (มหาชน)”
เป็น “บริษัท อควา แอด จำกัด (มหาชน)” ได้จดทะเบียนเมื่อวันที่ 4 มกราคม 2555

30 มีนาคม 2555 ที่ประชุมสามัญผู้ถือหุ้น ประจำปี 2555 ได้มีมติอนุมัติให้เปลี่ยนชื่อจากเดิม “บริษัท
พี พลัส พี จำกัด (มหาชน)” เป็น “บริษัท อควา คอร์เปอเรชั่น จำกัด (มหาชน)” โดยใช้ชื่อย่อ
“AQUA” และได้จดทะเบียนเมื่อวันที่ 2 เมษายน 2555

4 มีนาคม 2556 ที่ประชุมวิสามัญผู้ถือหุ้น ครั้งที่ 1/2556 ได้มีมติ

-   อนุมัติการออกและเสนอขายหุ้นสามัญเพิ่มทุนให้แก่บุคคลในวงจำกัด และ/หรือ ผู้ลงทุนสถาบัน
    และ/หรือ ผู้ลงทุนที่มีลักษณะเฉพาะ (Private Placement) จำนวน 1,500,000,000 หุ้น
    โดยกำหนดราคาเสนอขายหุ้นละ 0.501 บาท
    ซึ่งคำนวณโดยอ้างอิงกับราคาถัวเฉลี่ยถ่วงน้ำหนักของหุ้นบริษัทฯ ในตลาดหลักทรัพย์รวม 15
    วันทำการก่อนวันที่ประชุมคณะกรรมการบริษัทฯ คือวันที่ 3 ธันวาคม 2555 ถึง วันที่ 25
    ธันวาคม 2555

-   อนุมัติการเพิ่มทุนจดทะเบียนของบริษัทจากเดิมจำนวน 1,235,627,726 บาท
    เป็นทุนจดทะเบียน 1,985,627,726 บาท โดยทำการเพิ่มทุนรวมทั้งสิ้น 750,000,000 บาท
    แบ่งออกเป็นหุ้นสามัญเพิ่มทุนจำนวน 1,500,000,000 หุ้น มูลค่าหุ้นละ 0.50 บาท
    และได้จดทะเบียนเมื่อวันที่ 19 มีนาคม 2556

2.2 ภาพรวมการประกอบธุรกิจ

ธุรกิจขายเช่าซื้อ

บริษัทดำเนินธุรกิจขายเช่าซื้อสินค้ายี่ห้อ “ไดสตาร์” ประเภทเครื่องใช้ไฟฟ้าภายในบ้าน
เครื่องใช้สำนักงาน รถจักรยานยนต์ และอื่นๆ
พร้อมบริการก่อนและหลังการขายถึงบ้านให้แก่กลุ่มลูกค้ารายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆ
ทั่วประเทศ โดยบริษัท มีรูปแบบการขายเช่าซื้อ 2 วิธี คือ

1. การขายเช่าซื้อผ่านสาขาของบริษัท : บริษัท
ดำเนินการขายเช่าซื้อให้แก่ลูกค้ารายย่อยโดยพนักงานของบริษัท

2. การขายเช่าซื้อผ่านตัวแทนขายเช่าซื้อ : บริษัท
ดำเนินการขายเช่าซื้อให้แก่ตัวแทนขายเช่าซื้อ(ตัวแทนฯ)
ในราคาที่ถูกกว่าและระยะเวลาการผ่อนชำระที่สั้นกว่าการขายเช่าซื้อโดยตรงให้แก่ลูกค้ารายย่อย
ซึ่งตัวแทนฯ
เหล่านี้จะนำสินค้าดังกล่าวไปจำหน่ายต่อทั้งในรูปแบบเงินสดและขายเช่าซื้อให้แก่กลุ่มลูกค้าของตัวแทนรายนั้นฯ
ต่อไป

ในขั้นตอนการขายเช่าซื้อผลิตภัณฑ์นั้น บริษัทจะซื้อสินค้าจากผู้ผลิต คือ บริษัท ไดสตาร์ อิเลคทริก
คอร์เปอเรชั่น จำกัด (มหาชน) (ปัจจุบันเปลี่ยนชื่อเป็น บริษัท คาร์มาร์ท จำกัด (มหาชน))
เพื่อนำมาขายเช่าซื้อให้แก่ผู้บริโภคและตัวแทนฯ ด้วยนโยบายการขายเช่าซื้อแบบการเข้าถึงตัวลูกค้า

กรณีขายผ่านสาขานั้น บริษัท จะนำสินค้าและบริการจากสาขาไปขายให้ลูกค้ายังที่พักอาศัย
ซึ่งบริการรวมถึง บริการแลกสินค้าเก่าเพื่อชำระเงินดาวน์สินค้าเช่าซื้อใหม่
บริการส่งสินค้าพร้อมติดตั้ง บริการรับชำระเงินดาวน์และค่างวดเช่าซื้อ บริการซ่อมสินค้า
สำหรับตัวแทนนั้น บริษัท
พิจารณาให้เช่าซื้อในราคาและเทอมการผ่อนชำระที่พิเศษกว่าลูกค้าเช่าซื้อปกติ
เนื่องจากมียอดการซื้อสินค้าต่อเดือนที่ค่อนข้างสูงและสม่ำเสมอ อีกทั้งบริษัทให้บริการการจัดส่งสินค้า
ณ ที่ทำการของตัวแทนฯ รวมทั้งรับประกันและซ่อมแซมสินค้าเหมือนลูกค้าเช่าซื้อรายย่อยทั่วไป

ในปี 2549 การดำเนินธุรกิจทางด้านเช่าซื้อเครื่องใช้ไฟฟ้าของบริษัทลดลงอย่างมาก
เนื่องมาจากภาวการณ์ชะลอตัวของตลาดเครื่องใช้ไฟฟ้า
รวมทั้งการประสบปัญหาการปรับราคาจำหน่ายลดลงของเครื่องใช้ไฟฟ้าแต่ในขณะเดียวกันบริษัท
ต้องมีค่าใช้จ่ายในการดำเนินงานสูงขึ้น
อันสืบเนื่องจากราคาน้ำมันที่ปรับขึ้นอย่างต่อเนื่องและคุณภาพของลูกหนี้ บริษัท
จึงมีนโยบายชะลอตัวในธุรกิจเครื่องใช้ไฟฟ้าจนถึงเดือนธันวาคม 2549 บริษัท
แทบจะหยุดธุรกิจด้านนี้แล้ว

ในส่วนของรถแท็กซี่ บริษัทได้หยุดปล่อยสินเชื่อการให้เช่าซื้อรถยนต์ตั้งแต่วันที่ 21 กุมภาพันธ์ 2550
เนื่องจากพอร์ตรถแท็กซี่ของบริษัท ปัจจุบันมีมูลค่าน้อย
ไม่คุ้มต่อค่าใช้จ่ายในการดำเนินการซึ่งการปล่อยสินเชื่อเกี่ยวกับรถยนต์หรือรถแท็กซี่นั้น
ต้องใช้เงินทุนที่ค่อนข้างสูงซึ่งหากพอร์ตสินเชื่อไม่ใหญ่พอ จะไม่คุ้มต่อค่าใช้จ่าย
โดยทางบริษัทจะเก็บเงินจากพอร์ตลูกหนี้เดิมเท่านั้น
บริษัทจะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่นได้
โดยอาศัยความร่วมมือระหว่างเครือข่ายของบริษัท ไมด้า แอสเซ็ท จำกัด (มหาชน)
กับของบริษัทเอง ซึ่งหากการเก็บหนี้เสร็จสิ้น
บริษัทจะมีรายได้เพียงเงินปันผลรับจากธุรกิจที่บริษัทลงทุนเท่านั้น

ธุรกิจให้บริการเช่าโครงป้ายเพื่อติดตั้งป้ายโฆษณา

ปี 2550 บริษัทได้ลงทุนใน AQUA AD ซึ่งประกอบธุรกิจให้บริการเช่าพื้นที่ติดตั้งป้ายโฆษณา
จัดหาพื้นที่ รับจ้างผลิตและติดตั้งงานโฆษณาประเภทต่าง ๆ โดยเน้นสื่อโฆษณาภายนอกที่อยู่อาศัย
และสื่อโฆษณาที่ทำรายได้หลักให้กับ AQUA AD คือสื่อโฆษณาประเภทบิลบอร์ด (Billboard)
เมื่อปลายปี 2554
บริษัทได้พิจารณาลงทุนโดยการซื้อโครงป้ายโฆษณาและสิทธิการเช่าจากผู้ประกอบการอื่น
รวมถึงการสร้างโครงป้ายโฆษณาใหม่ เพื่อให้มีทรัพย์สินที่สามารถดำเนินธุรกิจในนามของบริษัทได้
ทั้งนี้การดำเนินธุรกิจดังกล่าวเป็นการดำเนินธุรกิจเดียวกันกับ AQUA AD
ซึ่งเป็นบริษัทย่อยที่บริษัทถือหุ้นร้อยละ 100 การบริหารงานกลุ่มบริษัทใช้บุคลากรเดียวกัน
ส่วนการบริหารงานขายกลุ่มบริษัทได้แบ่งการขายดังนี้ (1)
ป้ายที่เป็นทรัพย์สินของบริษัทขายตามสังกัดของป้ายนั้นๆ (2)
ป้ายที่เช่าช่วงมาจากผู้ประกอบการอื่นขายในนามบริษัท (3) ในกรณีที่มีการขายป้ายหลาย ๆ
ประเภทให้กับลูกค้ารายเดียวต่อสัญญา จะขายในนามบริษัท

ธุรกิจการลงทุนและการพัฒนา สรรหาธุรกิจหลัก

1.  บริษัท อควา แอด จำกัด (มหาชน) (“AQUA AD”)

ในเดือนมีนาคม 2550 บริษัทได้ลงทุนในบริษัท อควา แอด จำกัด (มหาชน) (เดิมชื่อ บริษัท
เจ.อาร์.ดีล จำกัด และ บริษัท อควา คอร์เปอเรชั่น จำกัด (มหาชน)) ในสัดส่วนร้อยละ 50
โดยการซื้อหุ้นสามัญเพิ่มทุนของ AQUA AD จำนวน 1.5 ล้านหุ้น ราคาหุ้นละ 100 บาท
มูลค่าเงินลงทุน 150 ล้านบาท โดยมีนายยุวพล พรประทานเวช และนางจริยา นักสอน
ซึ่งเป็นกลุ่มผู้ถือหุ้นเดิมของ AQUA AD ถือหุ้นใน AQUA AD อีกร้อยละ 50 และผู้ก่อตั้ง AQUA AD
โดยจดทะเบียนเมื่อวันที่ 6 ธันวาคม 2543 ด้วยทุนจดทะเบียนเริ่มต้น 1 ล้านบาท
มีวัตถุประสงคเพื่อประกอบธุรกิจใหบริการเช่าพื้นที่และรับจ้างผลิตสื่อปายโฆษณาและบันเทิง
โดยมุงเนนงานโฆษณาที่ใชสื่อปายโฆษณาภายนอกที่อยูอาศัย (Out of Home Media)
ซึ่งสินคาหลักของ AQUA AD คือสื่อปายโฆษณาประเภท Billboard

และเมื่อวันที่ 5 กรกฎาคม 2554 ที่ประชุมวิสามัญผู้ถือหุ้น ครั้งที่ 2/2554 อนุมัติให้บริษัทเข้าซื้อหุ้น
AQUA AD จำนวน 225,513,053 หุ้น คิดเป็นร้อยละ 55.76 โดยการออกหุ้นสามัญใหม่จำนวน
451,026,106 หุ้น เพื่อชำระค่าซื้อหุ้น AQUA AD ปัจจุบันบริษัทถือหุ้น AQUA AD
คิดเป็นสัดส่วนร้อยละ 100

ที่ผ่านมา AQUA AD ได้มีการขยายธุรกิจครอบคลุมไปถึงธุรกิจสื่อโฆษณาทางโทรทัศน์
ปัจจุบันมีบริษัทย่อยรวม 2 แห่ง คือ

-   บริษัท อควา มีเดีย 360 จำกัด ประกอบธุรกิจผลิตรายการโทรทัศน์
    และขายเวลาโฆษณาทางโทรทัศน์

  (ตั้งแต่ปี 2554 หยุดการดำเนินธุรกิจ เนื่องจากไม่ได้รับการจัดสรรเวลา)

-   บริษัท เพน พับลิชชิ่ง จำกัด ประกอบธุรกิจผลิตและขายนิตยสาร สื่อสิ่งพิมพ์
    บริหารงานขายโฆษณา

บริษัท เจ.อาร์.ดีล จำกัด ได้ดำเนินการแปรสภาพเป็นบริษัทมหาชนจำกัด พร้อมทั้งเปลี่ยนชื่อเป็น
บริษัท อควา คอร์เปอเรชั่น จำกัด (มหาชน) เมื่อวันที่ 1 มิถุนายน 2552 และในปี 2555
เปลี่ยนชื่อเป็น บริษัท อควา แอด จำกัด (มหาชน)

การลงทุนใน AQUA AD ของบริษัทได้รับผลตอบแทนในรูปของเงินปันผลตามการประกาศจ่ายของ
AQUA AD ดังนี้

  ผลประกอบการปี 2553 AQUA AD จ่ายปันผลในอัตราหุ้นละ 0.217367 บาท
  โดยจ่ายเป็นหุ้นปันผลในอัตรา 5.2 หุ้นเดิมต่อ 1 หุ้นปันผล (มูลค่าที่ตราไว้หุ้นละ 1 บาท)
  และส่วนที่เหลือจ่ายเป็นเงินสด

ผลประกอบการปี 2554 AQUA AD จ่ายปันผลในอัตราหุ้นละ 0.087 บาท เป็นเงินสด

  ผลประกอบการปี 2555 AQUA AD อยู่ระหว่างการเสนอให้ที่ประชุมสามัญผู้ถือหุ้นประจำปี 2556
  อนุมัติการจ่ายปันผลในอัตราหุ้นละ 0.062 บาท เป็นเงินสด

2.  บริษัท ไอ เอ็ม ซี ซี คอร์ป จำกัด (มหาชน)) (IMCC)

เมื่อเดือนกุมภาพันธ์ 2551 บริษัทได้ลงทุนระยะยาวในบริษัท ไอ เอ็ม ซี ซี คอร์ป จำกัด (มหาชน)
(เดิมชื่อ บริษัท ไอ เอ็ม ซี ซี จำกัด)
ซึ่งประกอบธุรกิจหลักในการนำเข้าและจำหน่ายรถไฟฟ้าเอนกประสงค์ รถจักรยานยนต์สี่ล้อ (เอทีวี)
อะไหล่และอื่นๆ มูลค่า 37.50 ล้านบาท คิดเป็นจำนวนหุ้น 15 ล้านหุ้น หรือสัดส่วนร้อยละ 4.03
ของทุนจดทะเบียน 372.32 ล้านบาท ซึ่งแบ่งเป็นหุ้นสามัญ 372.32 ล้านหุ้น มูลค่าที่ตราไว้หุ้นละ
1.00 บาท ในไตรมาสที่ 2/2555
บริษัทพิจารณาตั้งค่าเผื่อจากการด้อยค่าเงินลงทุนดังกล่าวทั้งจำนวน เนื่องจากบริษัทประเมินว่า
เงินลงทุนดังกล่าวไม่อาจก่อให้เกิดประโยชน์เชิงเศรษฐกิจใดๆ แก่บริษัทในอนาคต

3.  บริษัท ออร่า ดรีม จำกัด

เมื่อเดือนมีนาคม 2553 บริษัทได้ลงทุนระยะยาวใน บริษัท ออร่า ดรีม จำกัด
ซึ่งประกอบธุรกิจโรงแรม 209 ห้อง และเซอร์วิส อพาร์ทเมนท์ 88 ห้องในจังหวัดนครปฐม
มีทุนจดทะเบียน 500 ล้านบาท มูลค่าที่ตราไว้หุ้นละ 10 บาท
โดยการซื้อหุ้นสามัญจากผู้ถือหุ้นเดิมในราคาพาร์ คิดเป็นหุ้นสามัญ 50,000 หุ้น
บริษัทได้ชำระเต็มมูลค่าแล้ว และหุ้นสามัญ 4.9 ล้านหุ้น ชำระแล้วหุ้นละ 6 บาท
คิดเป็นมูลค่าเงินลงทุน 29.9 ล้านบาท หรือคิดเป็นสัดส่วนการถือหุ้นร้อยละ 9.90
ของทุนจดทะเบียน ทั้งนี้โครงการดังกล่าวอยู่ระหว่างก่อสร้าง และคาดว่าจะเปิดใช้งานได้ในปี
2558

4.  บริษัท โรงพิมพ์ตะวันออก จำกัด (มหาชน) (EPCO)

เมื่อเดือนมิถุนายน 2553 บริษัทได้ลงทุนระยะยาวในบริษัท โรงพิมพ์ตะวันออก จำกัด (มหาชน)
ซึ่งดำเนินธุรกิจโรงพิมพ์ในลักษณะครบวงจรโดยให้บริการตั้งแต่วางแผนการผลิตจนกระทั่งเข้าเล่มเป็นสิ่งพิมพ์สำเร็จรูป
มีทุนจดทะเบียน 644,262,751 บาท ทุนเรียกชำระแล้ว 515,410,217 บาท เป็นหุ้นสามัญ
515,410,217 หุ้น มูลค่าหุ้นละ 1 บาท โดยปัจจุบันบริษัทถือหุ้นในสัดส่วน 231,713,070 หุ้น
คิดเป็นร้อยละ 44.96 ของหุ้นที่เรียกชำระแล้ว คิดเป็นเงินลงทุน 449.64 ล้านบาท

ตั้งแต่ปี 2554 EPCO
ได้มีการขยายธุรกิจโดยการลงทุนในบริษัทที่ประกอบธุรกิจผลิตไฟฟ้าด้วยพลังงานแสงอาทิตย์ ดังนี้

เมื่อวันที่ 21 พฤศจิกายน 2554 EPCO ลงทุนในบริษัท บ่อพลอย โซล่าร์ จำกัด (ชื่อเดิม บริษัท
ไอเฟค กรีน เพาเวอร์ พลัส จำกัด) โดยมีสัดส่วนการถือหุ้นร้อยละ 76 และบริษัท บ่อพลอย
โซล่าร์ จำกัดมีบริษัทย่อย 2 บริษัทประกอบธุรกิจผลิตไฟฟ้าด้วยพลังงานแสงอาทิตย์ที่ อ.บ่อพลอย
จ.กาญจนบุรี ขนาดกำลังการผลิต 5 เมกะวัตต์ต่อบริษัท ซึ่งบริษัทย่อยทั้ง 2 บริษัทของบริษัท
บ่อพลอย โซล่าร์ จำกัด
ได้เริ่มเดินเครื่องเชิงพาณิชย์เพื่อจำหน่ายกระแสไฟฟ้าให้กับการไฟฟ้าส่วนภูมิภาค ตั้งแต่วันที่ 15
ตุลาคม 2555

ในเดือน พฤศจิกายน 2555 บริษัท เอ็ปโก้ กรีน พาวเวอร์ พลัส จำกัด ซึ่งเป็นบริษัทย่อยที่ EPCO
ถือหุ้นในอัตราร้อยละ 100 ได้ลงทุนซื้อหุ้นสามัญของ บริษัท อะควาติส เอ็นเนอร์จี จำกัด
(Aquatist) ในสัดส่วนร้อยละ 100 จาก Sungen Investments Holding Limited
จานวนเงิน 15.00 ล้านบาท โดย “Aquatist” ถือหุ้นในสัดส่วนร้อยละ 99.97 ในบริษัท ลพบุรี
โซล่า จำกัด (“Lopburi”) ซึ่ง Lopburi
มีสิทธิในสัญญาซื้อขายไฟฟ้าที่ปริมาณพลังงานไฟฟ้าจากแสงอาทิตย์สูงสุด 5 เมกะวัตต์

การลงทุนใน EPCO ของบริษัทได้รับผลตอบแทนในรูปของเงินปันผลตามการประกาศจ่ายของ EPCO
ในระยะเวลาที่ผ่านมาภายหลังจากที่ลงทุน ดังนี้

  ----------------------- -----------------------------------------------
  ผลประกอบการ             อัตราการจ่ายเงินปันผล

  1 เม.ย. – 31 ธ.ค.53     หุ้นละ 0.175 บาท (ทั้งปีจ่ายหุ้นละ 0.235 บาท)

  1 ม.ค. - 31 ธ.ค.54      หุ้นละ 0.155 บาท

  1 ม.ค. - 31 ธ.ค.55      หุ้นละ 0.090 บาท
                          (อยู่ระหว่างการเสนอให้ที่ประชุมสามัญผู้ถือหุ้นประจำปี 2556
                          อนุมัติการจ่ายปันผลส่วนที่เหลือในอัตราหุ้นละ 0.045 บาท)
  ----------------------- -----------------------------------------------

ปัจจุบัน บริษัทมีบริษัทย่อยและบริษัทร่วม รวมทั้งหมด 3 บริษัท
โดยมีโครงสร้างการถือหุ้นของกิจการเป็นดังนี้

2.3 โครงสร้างรายได้ของบริษัทและบริษัทย่อย

รายได้หลักของบริษัทและบริษัทย่อย แบ่งออกเป็น 3 ประเภท คือ (1) รายได้จากการขาย (2)
รายได้ดอกผลเช่าซื้อ และ (3) รายได้จากการให้บริการเช่าพื้นที่ติดตั้งป้ายโฆษณา จัดหาพื้นที่
รับจ้างผลิต ติดตั้งงานโฆษณาประเภทต่าง ๆ ผลิตรายการโทรทัศน์ และขายเวลาโฆษณา
โดยมีรายละเอียดของรายได้ดังนี้

+------------------------+-------+------+-------+------+------+------+
| ประเภทรายได้            | 2553  |      | 2554  |      | 2555 |      |
+========================+=======+======+=======+======+======+======+
|                        | ลบ.   | %    | ลบ.   | %    | ลบ.  | %    |
+------------------------+-------+------+-------+------+------+------+
| 1. รายได้จากการขาย :    |       |      |       |      |      |      |
+------------------------+-------+------+-------+------+------+------+
| - กาแฟคั่วบด             | 5.24  | 1.01 | -     | -    | -    | -    |
+------------------------+-------+------+-------+------+------+------+
|  - นิตยสาร              | -     | -    | 16.97 | 4.57 | 3    | 9.15 |
|                        |       |      |       |      | 6.87 |      |
+------------------------+-------+------+-------+------+------+------+
| รวม                    | 5.24  | 1.01 | 16.97 | 4.57 | 3    | 9.15 |
|                        |       |      |       |      | 6.87 |      |
+------------------------+-------+------+-------+------+------+------+
| 2. รายได้จากการบริการ :  |       |      |       |      |      |      |
+------------------------+-------+------+-------+------+------+------+
| - รายได้ค่าโฆษณา         | 2     | 5    | 2     | 7    | 27   | 6    |
|                        | 72.68 | 2.52 | 68.55 | 2.45 | 8.54 | 9.13 |
+------------------------+-------+------+-------+------+------+------+
| - รายได้ค่าจ้างทำของ      | 69.11 | 1    | 45.34 | 1    | 5    | 1    |
|                        |       | 3.31 |       | 2.23 | 8.09 | 4.42 |
+------------------------+-------+------+-------+------+------+------+
| -                      | 1     | 2    | -     | -    | -    | -    |
| รา                     | 25.45 | 4.16 |       |      |      |      |
| ยการโทรทัศน์และเวลาโฆษณา |       |      |       |      |      |      |
+------------------------+-------+------+-------+------+------+------+
|  -                     | -     | -    | 6.95  | 1.88 | 1    | 4.42 |
| รายได้ค่าบริการประชาสัมพันธ์ |       |      |       |      | 7.79 |      |
+------------------------+-------+------+-------+------+------+------+
| รวม                    | 4     | 8    | 3     | 8    | 35   | 8    |
|                        | 67.24 | 9.99 | 20.84 | 6.56 | 4.42 | 7.97 |
+------------------------+-------+------+-------+------+------+------+
| 3. รายได้ดอกผลเช่าซื้อ :   |       |      |       |      |      |      |
+------------------------+-------+------+-------+------+------+------+
| - เครื่องใช้ไฟฟ้า          | 1.68  | 0.32 | 1.83  | 0.49 | 1.43 | 0.35 |
+------------------------+-------+------+-------+------+------+------+
| - โทรศัพท์               | 1.24  | 0.24 | 0.09  | 0.02 | 0.02 | 0.01 |
+------------------------+-------+------+-------+------+------+------+
| - รถยนต์                | 7.42  | 0.66 | 0.75  | 0.21 | 0.08 | 0.02 |
+------------------------+-------+------+-------+------+------+------+
| รวม                    | 6.34  | 1.22 | 2.67  | 0.72 | 1.53 | 0.38 |
+------------------------+-------+------+-------+------+------+------+
| 4. รายได้อื่น :           |       |      |       |      |      |      |
+------------------------+-------+------+-------+------+------+------+
| - หนี้สูญรับคืน             | 7.10  | 1.37 | 6.53  | 1.76 | 2.69 | 0.67 |
+------------------------+-------+------+-------+------+------+------+
| -                      | 8.11  | 1.56 | 0.20  | 0.08 | -    | -    |
| กำไรจากการจำหน่ายอุปกรณ์  |       |      |       |      |      |      |
+------------------------+-------+------+-------+------+------+------+
| - กำไรจากการขายเงินลงทุน | -     | -    | 14.48 | 3.91 | -    | -    |
+------------------------+-------+------+-------+------+------+------+
| -   รายได้ดอกเบี้ยรับ      | -     | -    | -     | -    | 1.63 | 0.40 |
+------------------------+-------+------+-------+------+------+------+
| - อื่นๆ                  | 25.24 | 4.86 | 8.99  | 2.40 | 5.80 | 1.44 |
+------------------------+-------+------+-------+------+------+------+
| รวม                    | 40.45 | 7.79 | 30.20 | 8.15 | 1    | 2.51 |
|                        |       |      |       |      | 0.12 |      |
+------------------------+-------+------+-------+------+------+------+
| รวมรายได้               | 5     | 10   | 3     | 10   | 40   | 10   |
|                        | 19.27 | 0.00 | 70.68 | 0.00 | 2.94 | 0.00 |
+------------------------+-------+------+-------+------+------+------+

2.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจสื่อโฆษณาและสิ่งพิมพ์ครบวงจร
รวมทั้งการเลือกลงทุนในบริษัทที่มีผลประกอบการดีและจ่ายเงินปันผลสม่ำเสมอ
ดังจะเห็นได้จากรายละเอียดที่บริษัทได้อธิบายไว้ในข้างต้นแล้วนั้น
เพื่อสร้างความแข็งแกร่งทั้งทางด้านธุรกิจ และฐานะการเงิน
โดยมีเป้าหมายเพื่อสร้างมูลค่าเพิ่มให้แก่ผู้ลงทุน รวมทั้งสานประโยชน์ให้แก่ ผู้มีส่วนได้เสียทุกฝ่าย
ทั้งลูกหนี้ เจ้าหนี้ ลูกค้า ตัวแทนจำหน่าย ผู้บริหาร และพนักงาน